****

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002911253 2024 08233 001 000 060 107 04 008**

**Датум: 18. 10. 2024. године**

**Л А П О В О**

 На основу члана 35. Закона о предшколском васпитању и образовању („Службени гласник РС“, број 18/2010, 101/2017, 113/2017, 10/2019 и 129/2021), члана 37. став 1. тачка 10. Статута општине Лапово (,,Службени гласник општине Лапово”, бр. 2/19) и члана 138. Пословника Скупштине општине Лапово (,,Службени гласник општине Лапово”, бр. 2/19), Скупштина општине Лапово, на седници одржаној дана 18. октобра 2024. године, доноси

**ОДЛУКУ**

**о давању сагласности на Одлуку о радном времену у ПУ „Наша младост“ Лапово**

**Члан 1.**

 ДАЈЕ СЕ САГЛАСНОСТ на Одлуку о радном времену у Установи за децу предшколског узраста „Наша младост“ Лапово, број 296 од 29. августа 2024. године, коју је донела директорка установе, по прибављеном мишљењу Савета родитеља установе од 29. августа 2024. године.

**Члан 2.**

 Ову одлуку објавити у „Службеном гласнику општине Лапово“.

**О б р а з л о ж е њ е**

 Правни основ ове одлуке садржан је у одредбама члана 35. Закона о предшколском васпитању и образовању којим је прописано да почетак и завршетак радног времена у предшколској установи утврђује установа, по прибављеном мишљењу савета родитеља предшколске установе, у складу са потребама деце и родитеља, односно другог законског заступника детета, уз сагласност оснивача, док је чланом 37. став 1. тачка 10. прописано да Скупштина општине у складу са законом оснива установе и организације у области предшколског образовања васпитања, основног образовања, културе, социјалне заштите, примарне здравствене заштите, физичке културе, спорта, дечје заштите и туризма, прати и обезбеђује њихово функционисање и доноси акт о мрежи јавних предшколских установа и јавних основних школа на територији општине на основу критеријума које утврди Влада.

 Установа за децу предшколског узраста „Наша младост“ Лапово, обратила се Захтевом за давање сагласности на Одлуку о радном времену у Установи за децу предшколског узраста „Наша младост“ Лапово, број 296 од 29. августа 2024. године, уз који је доставила и мишљење Савета родитеља установе од 29. августа 2024. године.

 На основу наведеног, разматрајући поднети захтев, Скупштина општине Лапово је донела одлуку као у диспозитиву.

 **ПРЕДСЕДНИЦА СКУПШТИНЕ**

 **Мирела Раденковић**